Božuri
Božuri (Paeonia) jesu rod grmolikih cvjetnica iz porodice Paeoniaceae. Divlje vrste ovog roda su zeljaste višegodišnje biljke koje imaju oštro razdijeljene listove i krupne uočljive bijele, crvene, žute ili ljubičaste cvjetove, sa mnogo prašnika i više posebnih – slobodnih tučkova. Cvjetaju u kasno proljeće ili rano ljeto. Božuri prirodno rastu u Aziji, Evropi i na zapadu Sjeverne Amerike. Broj vrsta se procjenjuje na 25-40, a njihovi srodnički i taksonomski međuodnosi i veze još uvijek nisu potpuno razjašnjeni. Većina zeljastih višegodišnjih božura naraste do oko 0,25–1 m, a drvenasti grmovi do oko 0,25–3,5 m U različitim dijelovima svijeta, osobito na Dalekom istoku, putem usmjerene selekcije i hibridizacije, nastali su mnogi ukrasni kultivari, kako zeljaste biljke, tako i grmoliki božuri. U Bosni i Hercegovini, božuri se uzgajaju kao ukrasne biljke u baštama, a također i kao komercijalne hortikulturne biljke. Neke od vrsta božura, kao Paeonia officinalis naprimjer, imaju i ljekovita svojstva. U Bosni i Hercegovini i okolnim balkanskim prostorima rastu najmanje tri vrste božura: Paeonia officinalis L.), Paeonia mascula) i Paeonia peregrina Miller